Page:Gospel of Saint John in West-Saxon.djvu/118

74 7. Sē Hǣlend andswarode and cwæð tō him, Þū nāst nū þæt ic dō, ac þū wāst syððan.

8. Petrus cwæð tō him, Ne þwyhst þū næfre mine fēt. Sē Hǣlend him andswarode and cwæþ, Gif ic þē ne þwēa, næfst þū nānne dǣl myd mē.

9. Đā cwæð Simon Petrus tō him, Drihten, ne þweh þū nā mīne fēt āne, ac ēac mīn hēafod and mīne handa.

10. Đā cwæð sē Hǣlend tō him, Sē þe clǣne byþ ne beðearf būton [þæt] man his fēt þwēa, ac ys eall clǣne; and gē synt sume clǣne, næs nā ealle.

11. Hē wiste witodlīce hwā hyne sceolde belǣwan; for þām hē cwæð, Ne synt gē ealle clǣne.

12. Syððan hē hæfde hyra fēt āþwogene, hē nam his rēaf, and þā hē sæt, hē cwæð eft tō him, Wite gē hwæt ic ēow dyde?

13. Gē clypiað mē Lārēow and Drihten; and wel gē cweðaþ; swā ic eom sōþlice.

14. Gif ic þwōh ēowre fet [ic þe eom ēower Lārēow and ēower Hlāford, gē sceolon þwēan ēower ǣlc ōðres fēt.]